ยันยังไม่เลิก จับธัมมชโย
ทั้งศรีวราห์-สุวพันธุ์ รอดําเนินคดีตามกม.,วิษณุ ป้อง สุวพันธุ์ กรณีทำคดีพระธัมมชโยไม่คืบ อ้างทำไปเยอะ แต่ไม่ได้โฆษณา ขณะที่ รมว.ยุติธรรมคนใหม่เผย ไม่ได้มาปกป้องหรือช่วยเหลือใคร ดีเอสไอยังตามจับพระธัมมชโยต่อ แต่ต้องยึดตามกฎหมายอย่างเคร่งครัด ขณะที่ ศรีวราห์ ไปติดตามคดีเกี่ยวกับวัดพระธรรมกายที่ สภ.คลองหลวง ให้สัมภาษณ์ก๊อบปี้เดียวกัน ยังดำเนินการไปตามกฎหมาย,กรณีอัยการสูงสุดสั่งฟ้องพระเทพญาณมหามุนี (ไชยบูลย์ ธมฺมชโย) หรือพระธัมมชโย อดีตเจ้าอาวาสวัดพระธรรมกาย พร้อมพวกรวม 5 คน 3 ข้อหาประกอบด้วย สมคบกันฟอกเงิน ร่วมกันฟอกเงิน และร่วมกันรับของโจร คดียักยอกเงินสหกรณ์เครดิตยูเนี่ยนคลองจั่น มูลค่าประมาณ 1,400 ล้านบาท พร้อมสั่งการให้กรมสอบสวนคดีพิเศษ (ดีเอสไอ) จับกุมพระธัมมชโยมาส่งฟ้องศาลภายในวันที่ 30 พ.ย. แต่ปรากฏว่า เจ้าหน้าที่ยังไม่สามารถนำตัวพระธัมมชโยมาส่งอัยการได้ หลายฝ่ายเร่งเจรจากับวัดพระธรรมกายแต่ไม่เป็นผล จึงขออำนาจศาลออกหมายค้นวัดพระธรรมกายเมื่อวันที่ 13-16 ธ.ค. แต่ยังไม่ตัดสินใจเข้าตรวจค้น เนื่องจากมีลูกศิษย์อยู่ภายในวัดเป็นจำนวนมาก เกรงว่าจะเกิดการกระทบ กระทั่ง นอกจากนี้ยังดำเนินคดีต่างๆที่เกี่ยวข้องกับพระธัมมชโย วัดพระธรรมกาย และผู้เกี่ยวข้องกว่า 100 คดีตามที่เสนอข่าวไปแล้วนั้น,ความคืบหน้าจากห้องประชุม สภ.คลองหลวง จ.ปทุมธานี เมื่อเวลา 15.30 น. วันที่ 22 ธ.ค. พล.ต.อ.ศรีวราห์ รังสิพราหมณกุล รอง ผบ.ตร.เดินทางมาที่โรงพัก เพื่อร่วมประชุมติดตามความคืบหน้าคดีติดตามจับกุมตัวพระธัมมชโยและคดีที่เกี่ยวกับวัดพระธรรมกาย โดยมี พล.ต.ต.ถาวร ขาวสอาด ผบก.ภ.จ.ปทุมธานี พร้อมด้วยชุดพนักงานสืบสวนสอบสวนร่วมประชุม พล.ต.อ.ศรีวราห์กล่าวว่า วันนี้เดินทางมาตรวจสำนวนคดีและคดีความมั่นคง จากกรณีเมื่อวานนี้ (21 ธ.ค.) พระสุธรรมญาณวิเทศ (สุธรรม สุธัมโม) ผู้ปฏิบัติหน้าที่แทนรักษาการเจ้าอาวาสวัดพระธรรมกาย ไม่เดินทางไปขอประกันตัวที่ศาลจังหวัดธัญบุรี แต่ตนไม่สามารถตอบได้ เพราะผู้บังคับบัญชาห้ามให้สัมภาษณ์ ส่วนการดำเนินการขอหมายค้น คงต้องดำเนินการต่อไปตามกระบวนการของกฎหมาย,สำหรับการเข้าพบ พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม เมื่อวานนี้ (21 ธ.ค.) เป็นความลับ ไม่สามารถเปิดเผยได้ แต่ทุกอย่างต้องดำเนินไปตามกฎหมาย สำหรับพระสุธรรม-ญาณวิเทศ (สุธรรม สุธัมโม) ผู้ปฏิบัติหน้าที่แทนรักษาการเจ้าอาวาสวัดพระธรรมกาย หากมีความผิดต้องดำเนินการไปตามกบิลบ้านกบิลเมือง ไม่ว่าจะเป็นใครก็แล้วแต่ พล.ต.อ.ศรีวราห์กล่าว,สำหรับบรรยากาศที่วัดพระธรรมกาย ต.คลองสอง อ.คลองหลวง จ.ปทุมธานี ประตูเข้าออกทุกด้านยังมีการรักษาความปลอดภัยอย่างเข้มงวด และยังไม่อนุญาตให้สื่อมวลชนเข้าไปด้านใน วันนี้บริเวณประตู 7 มีรถเทรเลอร์บรรทุกตู้คอนเทนเนอร์ผ่านเข้าออกหลายคัน เจ้าหน้าที่ตำรวจจึงเรียกผู้ขับขี่มาทำประวัติไว้ บรรยากาศทั่วไปเป็นไปด้วยความเงียบเหงา มีเพียงลูกศิษย์ลูกหาที่เดินทางเข้าออกเท่านั้น,ก่อนหน้านี้ที่กระทรวงยุติธรรม นายสุวพันธุ์ ตันยุวรรธนะ รมว.ยุติธรรม เผยว่า การดำเนินคดีกับพระธัมมชโย จะยึดตามหลักกฎหมายที่เกี่ยวข้องอย่างเคร่งครัด และเดินหน้าต่อ ส่วนหมายจับและหมายค้นตนมอบนโยบายให้ พ.ต.อ.ไพสิฐ วงศ์เมือง อธิบดีดีเอสไอ ดำเนินการตามกฎหมาย ทำตามอำนาจหน้าที่ของเขาเต็มที่ อย่างไรก็ตาม แม้ขณะนี้จะมีหมายจับ แต่กฎหมายไม่สามารถทำอะไรกับพระธัมมชโยได้ ต้องชี้แจงว่า หมายจับที่เกี่ยวกับดีเอสไอมีหมายจับเดียว ที่เหลือเป็นของตำรวจ ดังนั้น ดีเอสไอจะทำไปตามหมายจับต่อไป,ส่วนเรื่องที่ตำรวจและดีเอสไอจะบูรณาการกันทำ เป็นเรื่องการปฏิบัติการร่วมกัน ทั้งนี้ ในฐานะที่เคยดูแลสำนักงานพระพุทธศาสนาแห่งชาติ (พศ.) มาก่อน จะรอดูพัฒนาการความก้าวหน้าหลายเรื่อง เพราะการแก้ไขปัญหาเรื่องนี้อาจจะแก้ไขได้หลายวิธี การที่ผมเข้ามาทำหน้าที่ไม่ใช่มีวาระว่า จะมาช่วยฝ่ายใดฝ่ายหนึ่ง หรือปกป้องใคร นายสุวพันธุ์กล่าว,ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงกรณีนายสุวพันธุ์ ตันยุวรรธนะ รมว.ยุติธรรม เข้าพบเมื่อวันที่ 21 ธ.ค.ว่า ไม่ได้มอบหมายงานอะไร ตนเป็นแค่รักษาการ แต่ได้ปรารภปัญหาในช่วงที่รักษาการ รมว.ยุติธรรมอยู่ 2 สัปดาห์ ได้ยินเจ้าหน้าที่ในกระทรวงมาบ่นให้ฟัง ก็เล่าต่อให้นายสุวพันธุ์ฟัง เพื่อนำไปแก้ปัญหา,แต่ไม่ขอบอกว่าคืออะไร เมื่อถามว่านายสุวพันธุ์ ขอคำปรึกษาเรื่องข้อกฎหมายคดีพระธัมมชโยหรือไม่ นายวิษณุกล่าวว่า ไม่มี ท่านรู้ดีกว่าตน ปัญหาเรื่องนี้ไปคาบเกี่ยวกับตำรวจเสียมากกว่า ไม่ว่าจะเป็นกรมสอบสวนคดีพิเศษ (ดีเอสไอ) ตำรวจ สำนักงานพระพุทธศาสนาแห่งชาติ (พศ.) จะไปบอกว่าเป็นหน้าที่กระทรวงยุติธรรมเพราะดูแลดีเอสไอก็ไม่ใช่ เพราะดีเอสไอมีแค่ 2 คดี นอกนั้นเป็นของตำรวจ ตนดีใจที่นายสุวพันธุ์เคยกำกับดูแล พศ. ก็จะดึง พศ.ไปประสานกับกระทรวงยุติธรรมได้มากขึ้น ขออย่าไปตำหนิว่าที่แล้วมาไม่ได้ทำอะไร ท่านทำเยอะ ของอย่างนี้ไม่ต้องบอก ไม่ต้องโฆษณา ถ้าไม่ทำ นายกฯคงตำหนิไปนานแล้ว แต่นายกฯไม่เคยตำหนิเลย นายกฯเข้าใจว่าทำอยู่
วิษณุ ป้อง สุวพันธุ์ กรณีทำคดีพระธัมมชโยไม่คืบ อ้างทำไปเยอะ แต่ไม่ได้โฆษณา ขณะที่ รมว.ยุติธรรมคนใหม่เผย ไม่ได้มาปกป้องหรือช่วยเหลือใคร ดีเอสไอยังตามจับพระธัมมชโยต่อ แต่ต้องยึดตามกฎหมายอย่างเคร่งครัด ขณะที่ ศรีวราห์
ธัมมชโย,ธรรมกาย,จับ ธัมมชโย,ศรีวราห์ รังสิพราหมณกุล,สุวพันธุ์ ตันยุวรรธนะ